Hvis din gulvvarme er lagt af en professionel, kan du som regel roligt bore huller, når du skal montere dit toilet. Men er gulvvarmen f.eks. lagt af en tidligere ejer, kan du komme meget galt afsted. Hvis du borer ned i et gulvvarmerør, står du pludselig med et større renoveringsprojekt. Hvis du er usikker på, om du trygt kan bore, kan du vælge et toilet til underlimning i stedet.